Ardasher Sayid Hasan
Ardasher Sayid Hasan (1418 — Hirot — 1489) — turkiy shoir, olim. A.ning otasi temuriylardan Boysunqur Mirzo xizmatida ov qushlarini oʻrgatuvchi boʻlib, qushbegilik lavozi-migacha koʻtarilgan. Shuning uchun A. uz ismiga „sayid“ laqabini qoʻshgan. Arab tili, badeʼ ilmi, tarix, musiqa naza-riyasi, sheʼr sanʼatini chuqur bilgan. Turkiy, fors tillarida ijod qilgan. Navoiy bilan Mashhadda tanishgan (1456), uning ijodiy kamolotiga katta taʼsir koʻrsatgan. „Bu faqirgʻa ota masoba (dara-ja)sida erdi“, — deb yozgan edi Navoiy „Majolis un-nafois“da. Shu kitobi-da Navoiy A. haqida maʼlumot beradi, uning bir qitʼa va bir baytini namuna sifatida keltiradi. A. ijodidan boshqa asarlari bizgacha yetib kelmagan.